|  |
| --- |
| **Ankhesenpaaten  na hijeroglifima** |
|  |

|  |
| --- |
| **Ankhesenamun  na hijeroglifima** |
|  |

**Ankhesenamen** (rođena kao *Ankhesenpaaten,* cca. 1348 – poslije 1324. pne.), što znači *Ona koja živi kroz Amuna*, bila je treća od šest kćeri egipatskog faraona Akhenatena i njegove Velike kraljevske supruge Nefertiti. Njena mladost je dobro dokumentirana u slikama i reljefima napravljenim u doba vladavine njenih roditelje. 

Najvjerojatnije je rođena u 4. godini Akhenatenove vladavine a do 12. godine je imala tri mlađe sestre. 

Bila je Velika kraljevska supruga najmanje dvojice kraljeva, njenog brata (ili polubrata) Tutankhamuma i njegovog nasljednika Aya.  Neki egiptolozi dozvoljavaju mogućnost da je možda bila i velika kraljevska supruga svog oca Akhenatena, odnosno da je u ceremonijalne svrhe imala istu titulu za vrijeme vladavine njene majke, za koju neki egiptolozi vjeruju da je vladala kao faraon Smenkhkare.

Egipatska kraljkica Ankhesenpaaten
Ankhesenpaaten je rođena u doba kada je oko godine 1348. pne. njen otac pokrenuop atenističku revoluciju. Vjeruje se da je kao dijete došla u novu prijestolnicu Akhetaten (današnja Tell el-Amarna) te zajedno s dvije starije sestre Meritaten i Meketaten postala "Višom princezom".

Neki egiptolozi vjeruju da je bila udana za vlastitog oca,  te da je rodila princezu Ankhesenpaaten Tasherit (čiji je otac bio Akhenaten ili Smenkhkare) kada je imala 12 godina života.

Nakon očeve smrti i kratkog braka sa Smenkhkareom, postala je supruga Tutankhamena. Nakon vjenčanja, bračni par se vratio starim vjerovanjima te vjernost starim bogovima iskazao promjenom imena u Tutankhamen i Ankhesenamen. U devetoj godini vladavine, Tutankhamen je iznenada umro, te je Ankhesenamen u dobi od 21 godine ostala bez nasljednika.

Na jednom prstenu je zabilježeno da se Ankhesenamen udala za Aya, a ubrzo nakon toga je nestala iz historijskih zapisa, te se ne spominje kao Ayeva supruga. Vjeruje se da je umrla ubrzo nakon toga.

Hetitska pisma
--------------

Dokument pronađen u drevnom hetitskom gradu Hattusa, a koji datira iz perioda Amarne, je pismo upućeno hetitskom kralju, Suppiluliumi I a u njemu stoji;

> 
> *"Muž mi je umro i nemam sina. Za vas kažu da imate mnogo sinova. Možete mi dati jednog od svojih sinova za muža. Ne bih voljela uzeti neke od mojih podanika za muža... Bojim se."*
> 
> 
> 

S obzirom da su Egipćani tradicionalno strance smatrali inferiornim, ova ponuda je prilično zanimljiv dokument, koji pokazuje kakve su bile intrige na egipatskom dvoru. Suppiluliuma I je poslao izaslanika da ispita navode, a nakon toga poslao svog sina Zannanzu u Egipat, ali on je ubijen putem.

U hetitskim spisima se kraljica naziva Dakhamunzu što je mogući prijevod egipatskog izraza *Tahemetnesu* (Kraljeva supruga). Kao kandiati se navode Nefertiti, Meritaten, i Ankhesenamen. Ankhesenamen je najizgldnija s obzirom da nakon Tutankhamena nije imala supruga, dok je Akhenaten ima najmanje dva zakonita nasljednika.

Literatura
----------

* *Akhenaten, King of Egypt*, by Cyril Aldred, 1988, Thames & Hudson.

V. također
----------

* Porodično stablo Osamnaeste dinastije Egipta

  


|  |  |  |
| --- | --- | --- |
| Ankh | Značajni stari Egipćani | Ankh |
| **Vladari starog carstva**: Narmer | Menes | Džoser | Sneferu | Khufu | Khafra | Menkaura | Pepi II |
| **Vladari srednjeg carstva**: Mentuhotep II | Mentuhotep IV | Senusret III | Amenemhat III | Sobekneferu |
| **Vladari novog carstva**: Hatšepsuta | Tutmos III | Amenhotep III | Akhenaton | Tutankamon | Ramzes I | Ramzes II |
| **Ostali vladari**: Psametikus I | Šošenk I | Piankhi (Pije) | Taharka | Ptolemi I | Kleopatra VII |
| **Supruzi i supruge vladara**: Tetišeri | Ahmos-Nefertari | Ahmos | Tije | Nefertiti | Ankesenpaten | Nefertari | Marko Antonije |
| **Dvorski zvaničnici**: Imhotep | Veni | Ahmos, sin Ebane | Ineni | Senemut | Ija | Maja | Juni | Maneto | Potinus |